open-index/open-wikipedia-markdown huggingface dataset:
Aqraba (Nablus)

**Aqraba**  on kaupunki Palestiinan Länsirannalla. Kaupungin asukasluku oli vuonna 2016 arviolta 9&nbsp;926.

## Maantiede

Aqraba sijaitsee Palestiinan Länsirannalla Nabluksen kuvernoraatissa noin 16 kilometriä Nabuksen kaupungista itään. Aqraban naapuripaikkakuntia ovat Al Jiftlik idässä, Beit Furik pohjoisessa, 'Awarta, Beita, Osarin ja Qabalan lännessä, sekä Jurish ja Majdal Bani Fadil etelässä. Kaupungin korkeus merenpinnasta on hieman kohdasta riippuen 340-731 metriä. 

Tubasin vuotuinen sadanta on 348-418 mm ja vuoden keskilämpötila 19-20&nbsp;°C.

## Historia
Nimen Aqraba alkuperästä on useampia eri tarinoita. Yhden mukaan se on peräisin kanaanilaisesta sanasta, joka tarkoittaa skorpionia. Muiden versioiden mukaan nimi on peräisin vasta roomalaisajalta ja se on johdettu kuningattareen viittaavasta sanasta *Aqrabeen*, tai hankaluuksiin viittaavasta sanasta *Ocrabian*.

Arkeologisissa kaivauksissa paikalta on löydetty aineistoa hellenistiseltä kaudelta. Löydöksiin lukeutuu esimerkiksi kreikan kielisiä kaiverruksia, kirkon jäänteet ja vesisäiliöitä. Myöhäisellä hellenistisellä kaudella paikalla asui idumealaisia, juutalaisia ja samarialaisia. Paikka mainitaan nimellä Akraba tai Akrabattene esimerkiksi Ensimmäisessä makkabilaiskirjassa ja Juditin kirjassa. Paikan mainitsee myös Eusebios. 500-luvulta peräisin olevassa Madaban karttassa paikan nimeksi annetaan "Akrabim, nykyinen Akrabittine". Seuraavalla vuosisadalla paikalla oli mahdollisesti kaksi miafysitistä luostaria.

Aqrabaa asutetaan edelleen ja perinteen mukaan sen nykyiset asukkaat saapuivat paikalle Jordaniasta. Vuonna 2012 viereinen Yanunin kylä liitettiin hallinnollisesti Aqraban yhteyteen.

## Talous
Maatalous muodosta Aqraban talouden suurimman osa-alueen. Vuonna 2013 kaupungin työssä käyvästä väestöstä 55&nbsp;% työllistyi maataloudessa. Muita aloja olivat kaupanala (20&nbsp;%), hallinto ja yksityinen sektori (10&nbsp;%), Israelin työmarkkinat (5&nbsp;%) ja palvelut (5&nbsp;%). Työttömyysaste samana vuonna oli 25&nbsp;%. Alueella kasvatetaan esimerkiksi vehnää, herneitä, hedelmiä ja oliiveja.

## Väestö
Aqraban asukasluku oli Palestiinan tilastokeskuksen vuoden 2016 arvion mukaan 9&nbsp;926. Vuonna 2007 vastaava luku oli 8&nbsp;092.

## Lähteet
Pystyyn, kuolleet!

**Pystyyn, kuolleet!** (*Debout les morts*)  on Fred Vargasin romaani vuodelta 1995. Sen on suomentanut Marja Luoma, ja suomennoksen on julkaissut  Gummerus vuonna 2002.

Teos on saanut International Dagger -palkinnon 2006 ja Prix Mystère de la critique -palkinnon 1996.

Tarinan käynnistää pyökki, joka on yhdessä yössä kasvanut oopperalaulajatar Sophia Simenonidiksen pihalle. Hän kääntyy huolineen naapuritaloon ilmestyneiden miesten puoleen. Vaara valtaa pariisilaiskorttelin, kun tapaus mutkistuu.

## Lähteet
Matrix (elokuvasarja)

**Matrix** on tieteiselokuvasarja, jonka ovat luoneet Wachowskin sisarukset, jotka myös ohjasivat ja käsikirjoittivat kaikki sarjan elokuvat. Elokuvien tuottajana toimi Joel Silver ja tuotantoyhtiönä Warner Bros. ja Village Roadshow Pictures. Elokuvien pääosissa näyttelevät Keanu Reeves, Carrie-Anne Moss, Laurence Fishburne ja Hugo Weaving. Elokuvasarja sai jatkoa vuonna 2021.

## Elokuvat

## Videopelit
Elokuviin perustuvia videopelejä ovat muun muassa *[[Enter the Matrix]]* ja *[[The Matrix: Path of Neo]]*.

## Lähteet

__HAKUKONEKIELTO__
Henry Golding

**Henry Ewan Golding** (s.  5. helmikuuta 1987 Betong, Sarawak, Malesia) on englantilais-malesialainen näyttelijä, malli ja televisiojuontaja.  Hän on juontanut BBC:n *The Travel Show* vuodesta 2014 lähtien. Näyttelijänä hänet tunnetaan muun muassa elokuvista *[[Crazy Rich Asians]]* (2018), *[[Missä on Emily?]]* (2018) ja *[[Last Christmas (elokuva)|Last Christmas]]* (2019).

## Yksityiselämä
Hän syntyi Malesiassa ibantaustaiselle äidille ja englantilaiselle isälle. Vuonna 2016 hän meni naimisiin taiwanilaisen televisiojuontaja Liv Lon kanssa.

## Lähteet

## Aiheesta muualla

* Henry Goldingin Instagram-sivu
Kamikaze (Eminemin albumi)

**Kamikaze** on yhdysvaltalaisen rap-artistin Eminemin kymmenes studioalbumi vuodelta 2018. Albumin kansikuva on viittaus Beastie Boysin albumiin *[[Licensed to Ill]]* vuodelta 1986.

## Kappaleet
# The Ringer – 5:38
# Greatest – 3:47
# Lucky You – 4:05 (feat. Joyner Lucas)
# Paul (Skit) – 0:35 (feat. Paul Rosenberg)
# Normal – 3:42
# Em Calls Paul (skit) – 0:49
# Stepping Stone – 5:10
# Not Alike – 4:48 (feat. Rouce Da 5`9)
# Kamikaze – 3:36
# Fall – 4:22
# Nice Guy -– 2:31 (feat. Jessie Reyez)
# Good Guy – 2:22 (feat. Jessie Reyez)
# Venom (Music From The Motion Picture) – 4:30

## Arvostelut
* Soundi: 

## Lähteet
Revival (Eminemin albumi)

**Revival** on Eminemin yhdeksäs studioalbumi vuodelta 2017. 

## Kappaleet
# Walk On Water -5:04 (feat. **[[Beyoncé]])**
# Believe -5:15
# Chloraseptic -5:01 (feat. Phersher)
# Untouchable -6:10
# River -3:41 (feat. Ed Sheeran)
# Remind Me - 0:52 (Intro)
# Remind Me - 3:45
# Revival - 0:52 (interlude)
# Like Home -4:05 (feat. Alicia Keys)
# Bad Husband -4:48 (feat. X Ambassadors)
# Tragic Endings -4:12 (feat. Skylar Grey)
# Framed -4:13
# Nowhere Fast -4:24 (feat. Kehlari)
# Heat -4:10
# Offended -5:21
# Need Me -4:25 (feat. Pink)
# In Your Head -3:03
# Castle -4:15
# Arose -4:35

## Lähteet
Ivar Anton Bruno Holm

**Ivar (Iwar) Anton Bruno Holm** (22. lokakuuta 1853 Kokkola – 31. toukokuuta 1881 Göteborg Ruotsi) oli suomalainen laulaja, äänialaltaan baritoni.  

Holmin vanhemmat olivat kruununvouti, kollegiasessori Johan Henrik Holm ja Katharina Elisabeth Kuhlman. Holm tuli ylioppilaaksi Vaasassa ja opiskeli laulua Pietarissa ja Wienissä (1873), samoin kuin Milanossa ja Tukholmassa. Hän esiintyi laulajana konserteissa ja näytelmissä, samoin kuin Kaarlo Bergbomin Suomalaisen Oopperan useissa eri oopperoissa kuten *[[Don Pasquale]]* ja *[[Linda di Chamounix]]*. 

## Lähteet
Vihtasensaari

**Vihtasensaari**  on Päijänteen saari Päijät-Hämeessä Asikkalassa.

## Maantietoa
Saari on 530 metriä pitkä, 290 metriä leveä ja sen pinta-ala on 10,4 hehtaaria . Se sijaitsee Asikkalanselän pohjoisosassa ja Sulunpohjan eteläosassa. Saari sijaitsee Pulkkilanharjun keskimmäisen saaren ja mantereen välissä pienen saariryhmän pääsaarena. Pulkkilanharjulle on matkaa 350 metriä ja mantereelle itään on 150 metriä. Saaret, joita on yhdeksän, sijaitsevat pääsaaren eteläpuolella, ja suurin saarista on Pikku-Vihtanen. Vihtasensaari kohoaa noin neljän metrin korkeuteen Päijänteestä. Se on metsän peiossa ja sen rannoille on rakennettu noin 20 vapaa-ajan asuntoa. Mantereen ja saaren välissä kulkee pohjois-etelä-suuntainen veneväylä.

## Historiaa
Vuoden 1855–1856 Kalmbergin kartastossa on saaren karttanimi ”Witasensaari” ja se on piirretty autioksi  Heinolan seudun taloudellisissa kartoissa vuosilta 1920 ja 1942 on sen karttanimi ”Vihtastensaari” ja sen länsirannassa on peltoa tai niittyä merkitsevä pieni palsta, joka on kasvanut seuraavassa kartassa ylittäen saaren itä-länsi-suunnassa . Vuoden 1969 peruskartassa on 1940-luvun pelloista ja niityistä jäljellä enää läntinen palsta. Muut palstat on merkitty metsittyvinä niittyinä. Saareen on rakennettu neljä mökkiä. Saaren nimi on nyt ”Vihtasensaari”, mutta mantereen ja saaren välinen salmea kutsutaan ”Vihtastensalmeksi”, kuten nähdään vuoden 1985 kartassa. Kartassa on loputkin pelloista metsitetty tai niittyinä. Saaressa on nyt yli 10 mökkiä. Viimeisessä painetussa kartassa on mökkejä 15.

## Huomautukset

## Lähteet
Kamikaze (täsmennyssivu)

**Kamikaze** voi tarkoittaa seuraavia:

* Kamikaze, vuosien 1274 ja 1281 taifuuneista käytetty nimitys
* Kamikaze, toisen maailmansodan aikainen japanilainen itsemurhalento
* Kamikaze-luokka (1905), Japanin laivaston torpedovenehävittäjäluokka
* Kamikaze-luokka (1922), Japanin laivaston hävittäjäluokka
* Kamikaze (1905), japanilainen torpedovenehävittäjä
* Kamikaze (1922), japanilainen hävittäjä
* Kamikaze, Twistan albumi vuodelta 2004
* Kamikaze, Eminemin albumi vuodelta 2018
Matti Riitakorpi

**Matti Aukusti Riitakorpi** on suomalainen toimittaja. Riitakorpi työskentelee uutistoimittajana ja juontajana Ylen Kioski -palvelussa.

## Ura
Riitakorpi toimittaa nykyisin Yle Kioskin kanaville *Strippaus*-nimistä sarjaa, jossa hän kuvaa uutissisältöjä tosielämään perustuvan tarinankerronnan avulla, joita hän kuvittaa sarjakuviksi. Riitakorpi on aiemmin toimittanut ja juontanut *Kysyttiinkö tää jo?*  -nimistä sarjaa Kioskin YouTube-kanavalle. 

Ylen lisäksi Matti Riitakorpi on työskennellyt toimittajana muun muassa Ilta-Sanomissa, Maaseudun Tulevaisuudessa ja Kauppalehdessä. Riitakorpi oli yksi syksyllä 2018 Yle TV2-kanavalla esitetyn FOMO-sarjan juontajista. Hän juonsi myös *Pilalla*-nimistä keskusteluohjelmaa yhdessä Toivo Haimin kanssa vuosina 2019–2020.

### Opinnot
Riitakorpi kirjoitti ylioppilaaksi Helsingin normaalilyseosta vuonna 2012 ja opiskeli journalismia Tampereen yliopistossa. Riitakorpi valmistui yhteiskuntatieteiden maisteriksi toukokuussa 2021.

## Palkinnot

Riitakorpi voitti Koura-palkinnon *Strippaus*-sarjansa jaksolla *Miten Trumpista tuli lööppijulkkis ja miten Biden mokasi aiemmat vaalinsa*. Palkinnonjaossa kiinnitettiin huomiota tyylikkääseen tarinankerrontaan ja uuteen ilmaisutapaan. 

## Lähteet
Paarskylä

**Paarskylä** on kylä Salon kaupungin Perniössä. Paarskylä sijaitsee Perniön keskiosassa ja Perniön asemanseutu sijaitsee kylän alueella.

Paarskylä sijoittuu Perniönjoen laaksoon, jossa Paarskylän alue sijaitsee joen itäpuolella. Laaja kyläalue on pääosin mäkistä, joita peittävät metsät. Mäkien väliset laaksot on viljelty, kuten Perniönjoen itärantakin. Kylän pohjoisosassa sijaitsevat Paarskylän kartano sekä taajama-alue Perniön asemanseutu. Kyläalueen eteläosassa on Korjärven kulmakunta ja itäosassa mäkien takana Ketunpyöli.

Paarskylästä on tehty löytöjä niin kivikaudelta, pronssikaudelta kuin viikinkiajalta. Kansantarinan mukaan kylä on saanut nimensä lähellä sijaitsevan kosken pärskyistä. Ensimmäinen maininta Paarskylästä on vuodelta 1440. Paarskylä ja naapurikylä Päärinen Perniönjoen vastarannalla ovat saattaneet aluksi samaa kylää. Paarskylässä on ollut useampi rälssitila jo 1500-luvulla. Paarskylän säteriin liitettiin Pääristen, Mikkolan ja Hosslan säterit 1700-luvulla, Junnin, Tuomolan ja Greulan tilat 1830-luvulla ja Ketunpyölin koko kylä 1870-luvulla.

Paarskylän isäntä oli mukana vaikuttamassa Perniön rautatieaseman sijoittamiseen Paarskylään 1890-luvulla. Kylässä toimi 1900-luvulla saha ja meijeri. Rautatieaseman myötä kylään syntyi 1900-luvun alussa paljon asutusta, joka kehittyi taajamaksi.

## Lähteet
Nathdwara

**Nathdwara** on Intian Rajasthanin osavaltiossa sijaitseva noin 40&nbsp;000 asukkaan kaupunki, joka tunnetaan Shrinathjille eli Krishna-lapselle omistetusta temppelistään.  Temppeli on hindulaisten pyhiinvaeltajien suosiossa, jonka vuoksi kaupunki vetää puoleensa lukuisia uskonnollisia matkailijoita. Temppelin lisäksi Nathdwarassa on kehittynyt taidesuuntaus, joka valmistaa Shrinathjia esittäviä maalauksia. Nadhwaralainen taide kukoisti 1700–1800-luvuilla, tarinan mukaan Nadhwaran temppeli sai alkunsa vuonna 1672, jolloin joukko hindupappeja pakeni mogulihallitsija Aurangzebin vainoa. 2010-luvulla kaupungissa aloitettiin rakennushanke, jolla pyritään luomaan maailman korkein Shivan patsas, valmistuessaan patsas olisi maailman neljänneksi korkein.
 

Shrinathjin temppelissä sai vuonna 1987 alkunsa kastimellakat, kun selvisi että kastittomien etujärjestö aikoi mennä temppeliin. Ylempiin kasteihin kuuluneet raivostuivat asiasta ja järjestivät yleislakon. Temppelin ylipapin mukaan yksittäisiltä kastittomilta ei ole koskaan kielletty pääsyä, kunhan he salasivat henkilöllisyytensä. Paikallinen kansanpuolueen johtaja kritisoi tapahtumaa, koska hänen mukaansa se antoi kuvan ettei kastittomia ole päästetty temppeliin aikaisemmin. Temppeli salli kastittomien menon sisään, kunhan he salasivat henkilöllisyytensä tai osallistuivat puhdistusriittiin ennen sisään menoa. 

## Väestö
Vuoden 2011 väestönlaskennan mukaan Nadhwarassa asuu 42&nbsp;016 henkeä. Suurin uskonto väestön keskuudessa on hindulaisuus, jota tunnustaa noin 90 prosenttia väestöstä. Muslimeita on melkein kuusi prosenttia ja jainalaisia neljä prosenttia. Lukutaitoisten osuus oli melkein 87&nbsp;%, joka ylittää Rajasthanin osavaltion keskiarvon (66&nbsp;%).

Valtaosa kaupungin väestöstä on ylempiin kasteihin kuuluvia ja asuinalueet ovat jakautuneet kastirajojen mukaisesti. Kastittomat asuvat etäämmällä kaupungista kukkulamaisella paikalla, joka tunnetaan nimellä *bhangiwada*. 

## Lähteet
Aleksandar Kukolj

**Aleksandar Kukolj** (, s. 9. syyskuuta 1991 Praha, Tšekkoslovakia) on serbialainen judon Euroopan-mestari ja MM-mitalisti. Hän on kilpaillut 100&nbsp;kg:n painoluokassa vuodesta 2020. Sitä ennen hän oli kilpaillut 90-kiloisissa vuodesta 2011.

Kukolj saavutti vuonna 2010 alle 81 kg:n painoluokassa hopeaa alle 20-vuotiaiden ja pronssia alle 23-vuotiaiden EM-kilpailuissa. Hän sijoittui EM-kilpailujen 90&nbsp;kg:n sarjassa viidenneksi sekä Tšeljabinskissa 2012 että Budapestissa 2013. Hän saavutti 2013 lisäksi kultaa Mersinin Välimeren kisoissa ja hopeaa alle 23-vuotiaiden EM-kilpailuissa. Bakun Euroopan kisoissa 2015 hän sijoittui 90&nbsp;kg:n sarjassa seitsemänneksi ja Kazanin EM-kilpailuissa 2016 viidenneksi. Rio de Janeiron olympialaisissa 2016 hän oli yhdeksäs.

Kukolj voitti 90 kg:n painoluokan Euroopan-mestaruuden Varsovassa 2017 kukistettuaan loppuottelussa ranskalaisen Axel Clergetin. Saman vuoden Budapestin MM-kilpailuissa hän sijoittui viidenneksi. Hän saavutti MM-hopeaa 100&nbsp;kg:n sarjassa Budapestissa 2021 hävittyään loppuottelussa Jorge Fonsecalle. Hän sai 100-kiloisissa pronssia Oranin Välimeren kilpailuissa 2022 ja sijoittui seitsemänneksi Zagrebin EM-kilpailuissa 2024.

Kukolj on saavuttanut IJF World Tourin kilpailuissa viisi turnausvoittoa, neljä kakkossijaa ja neljä kolmossijaa. Maailmancupeissa / Continental Open -kilpailuissa hänellä on kaksi voittoa, kolme kakkossijaa ja yksi kolmossija. Hän on voittanut aikuisten sarjassa viisi Serbian-mestaruutta.

## Lähteet
Rytmimuna

**Rytmimuna** tai **munahelistin** () on ravistettaviin idiofoneihin lukeutuva munan muotoinen soitin. Sen kuoriosa tehdään tavallisesti muovista tai puusta ja soittimen sisällä on pieniä kovia osasia, kuten muovihelmiä, herneitä tai siemeniä. Muovikuorisissa rytmimunissa käytetään yleisesti metallikuulia sisällä. Lyijyn käyttö on näissä kielletty. Ne liikkuvat soitinta ravisteltaessa ja muodostavat ääntä. Rytmimuna on tunnettu edullisena musiikin varhaiskasvatuksen alkuvaiheen rytmi-instrumenttina. Sitä käytetään esimerkiksi musiikkileikkikouluissa, päiväkodeissa ja oppilaitoksisissa. Rytmimunat soveltuvat musiikkikasvatukseen niin pienille lapsille kuin aikuisillekin.

Rytmimunia käytetään myös ammatillisesti musiikin parissa ja niitä voi kuulua marakassien tapaan lyömäsoittajan instrumenttivalikoimaan. Soitinvalmistajalla voi olla esimerkiksi sarja rytmimunia, joille on rakennettu hieman toististaan poikkeavat äänet esimerkiksi täyteosasten määrää säätelemällä. Myös kuorimateriaali ja täyteosasten laatu vaikuttavat rytmimunasta lähtevän äänen voimakkuuteen ja sävyyn.
 
Rytmimunia on käytetty myös esimerkiksi musiikkiterapian, sururyhmien tai kuntoutuksen apuvälineenä.

## Lähteet

## Aiheesta muualla

*Egg Shaker Tutorial by Abe Doron  (youtube.com)
Pitkäikäisimmät eliöt

Tämä artikkeli käsittelee **[[Eliö|eliöiden]] ikäennätyksiä**.

Maailman vanhin ihminen oli ranskalainen Jeanne Louise Calment, joka eli 122 vuotta. Maailman vanhin eläin oli Ming-niminen islanninsimpukka, joka kuoli 507-vuotiaana 2006. Holkeri taas on maailman pitkäikäisin selkärankainen, koska se voi elää noin 400-vuotiaaksi. Maailman vanhin puu on okakäpymänty, jonka eräs yksilö oli 5 062-vuotias vuonna 2013. Maailman pitkäikäisin nisäkäs on grönlanninvalas, jonka on todettu elävän jopa 211 vuoden ikäiseksi. Maailman vanhin sieni on mäntymesisieni, joka voi elää 2 400 vuotta.

## Lähteet
Heikki Holma (kenraali)

**Juha Heikki Holma** (s. 24. joulukuuta 1945 Helsinki) on suomalainen kenraalimajuri evp. Hän toimi sotilasurallaan muun muassa YK:n sotilastarkkailijana Iranissa, Itäisen maanpuolustusalueen osastopäällikkönä ja Pääesikunnan kansainvälisen osaston päällikkönä.

Holma on suorittanut Sotakorkeakoulun vuonna 1981. Hänet ylennettiin everstiksi vuonna 1994, prikaatikenraaliksi vuonna 1999 ja kenraalimajuriksi vuonna 2003.

Holma on toiminut myös Rauhanturvaajaliiton puheenjohtajana sekä kirjoittanut kaksi seuran historiikkia.

## Lähteet
Khanewal

**Khanewal** on Pakistanin Punjabin provinssissa sijaitseva kaupunki, jossa asuu vuoden 2017 väestönlaskennan noin 227&nbsp;000 henkeä. Se on samannimisen piirikunnan hallinnollinen keskus. Kaupungissa sijaitsee rautatieasema, joka sai alkunsa vuonna 1904. 

Khanewalin lähistöllä sijaitsee kirkko, jonka rakentamista Suomen Rauhanyhdistysten Keskusyhdistys on tukenut. 

## Lähteet
Khušal Khattak

**Khušal Khattak** (s. 1613 – k. 1689/1690) oli paštuihin kuulunut heimopäällikkö ja soturirunoilija. Häntä pidetään Afganistanin kansallisrunoilijana ja paštunkielisen kirjallisuuden isänä.

## Elämäkerta
Khušal Khattak syntyi vuonna 1613. Khušal oli paštuihin kuuluvien Khattakien heimopäällikkö. Khattakit asuttavat aluetta nykyisessä Pakistanissa Kohatin, Mardanin ja Pešawarin alueilla. Khušalin isä Šahbaz Khan oli johtanut heimoa ennen poikaansa. Khušalin nimitti virkaansa Suurmogulien valtakunnan hallitsija Šah Jahan vuonna 1641, mutta Jahanin seuraaja Aurangzebin kaudella Khušal vangittiin ja häntä pidettiin Gwaliarin linnoituksessa Delhissä. Lopulta Khušalin sallittiin palata Pešawariin, jossa hän alkoi johtaa mogulien vastaista kapinaa. Mogulien ohella hän johti taisteluita myös muita paštuheimoja vastaan.

Kapinoinnin ohella Khušal tuli tunnetuksi runoilijana. Khušal oli yksi monista 1600-luvulla vaikuttaneista soturirunoilijoista ja vaikutteita hän sai etenkin aiemmin eläneeltä Bajazid Ansarilta. Khušalin runojen esikuvana toimi persialainen perinne. Khušalin soturirunouden aiheita olivat monesti sankarilliset aiheet, kuten kunnia ja sotakunto. Khušal kuoli vuonna 1689 tai 1690.

Kuolemansa jälkeen Khušal saavutti kansallisrunoilijan aseman Afganistanissa. Häntä on pidetty myös paštunkielisen kirjallisuuden isänä, joka kehitti kielellen elinvoimaisen kirjallisen tradition. Myös monista Khušalin jälkeläisistä tuli runoilijoita.

## Lähteet
Okakäpymänty

**Okakäpymänty** (*Pinus longaeva*) on mäntykasvien (Pinaceae) heimoon kuuluva puulaji, jonka kuvasi tieteelle Dana K. Bailey. Okakäpymäntyä tavataan Yhdysvalloissa Kalifornian, Nevadan ja Utahin osavaltioissa. Se on yksi Nevadan osavaltiopuista. Okakäpymänty elää suurissa korkeuksissa. Sen korkeus vaihtelee tavallisesti 4,5 ja 9 metrin välillä, mutta voi olla jopa 18,2 metriä. Puulaji tunnetaan erityisesti pitkästä eliniästään, yli 4&nbsp;000 vuotta. Maailman vanhin okakäpymänty, 5&nbsp;062 vuoden ikäinen yksilö, oli elossa vielä vuonna 2013, ja se on yksi maailman vanhimmista puista.

## Lähteet
Oliivikärpässieni

**Oliivikärpässieni** (*Amanita olivaceogrisea*) on kärpässieniin kuuluva sienilaji. Sen lakki on 3–6 senttimetriä leveä ja reunasta uurteinen. Lakki on väriltään oliivin- tai ruskeanharmaa. Heltat ovat valkoiset ja melko tiheät. Jalka on 5–9 senttimetriä pitkä ja valkoinen. Jalassa ei ole rengasta. Malto on valkoista. Oliivikärpässieni kasvaa Suomessa melko yleisenä rantametsissä, lepikoissa ja tunturikoivikoissa. Kasvuaika on elokuusta lokakuuhun. Sieni on syötävä, mutta sen voi sekoittaa myrkyllisiin kärpässienilajeihin. Laji on luokiteltu Suomessa elinvoimaiseksi.

## Lähteet
Internet Key Exchange

**Internet Key Exchange** (**IKE**) on IPsec-protokollan kanssa käytetty avaintenvaihtoprotokolla. IKE on yhdistelmä, joka toteuttaa Oakley- ja Skeme-avaintenvaihdon ISAKMP-kehyksessä.

## Versiot ja standardit
Protokollasta on julkaistu versiot IKEv1 ja IKEv2.

Ensimmäinen versio julkaistiin useana dokumenttina:
*  The Internet IP Security Domain of Interpretation for ISAKMP
*  Internet Security Association and Key Management Protocol (ISAKMP)
*  Internet Key Exchange (IKE)

 yhdisti samaan määrittelyt yhdeksi määrittelyksi Internet Key Exchange (IKEv2) Protocol, joka on myöhemmin korvattu.

IKEv2 standardit:
*  Using Authenticated Encryption Algorithms with the Encrypted Payload of the Internet Key Exchange version 2 (IKEv2) Protocol
*  An Extension for EAP-Only Authentication in IKEv2
*  Additional Diffie-Hellman Tests for the Internet Key Exchange Protocol Version 2 (IKEv2)
*  Internet Key Exchange Protocol Version 2 (IKEv2)
** päivitetty dokumenteissa , , 

## Kritiikkiä
On väitetty että haavoittuvuus protokollassa jättäisi 66% VPN:stä haavoittuvaksi hyökkäykselle, joka on eri tahoilta tyrmätty.

## Katso myös
* Diffie-Hellman

## Lähteet

## Aiheesta muualla
* Imperfect Forward Secrecy: How Diffie-Hellman Fails in Practice (PDF) 
* Critical Review of Imperfect Forward Secrecy (PDF)
Heloniat

**Heloniat** (*Helonias*) on sudenmarjakasvien (Melanthiaceae) heimoon kuuluva pieni kasvisuku. Nykyisin sukuun luetaan kuuluvaksi vain yksi laji: suohelonia (*Helonias bullata*).

## Lähteet

## Aiheesta muualla
* Kasvien suomenkieliset nimet (Kassu): Heloniat (''Helonias'')
* ITIS: Helonias
Heinolan seminaari

**Heinolan seminaari** oli vuonna 1899 Heinolaan perustettu opettajaseminaari, josta valmistui alkujaan naisopettajia. Se perustettiin Mikael Soinisen johdolla. Ensimmäiset 35 opettajaa valmistuivat 1903.

Seminaarin paikaksi valittiin Heinola, joka pienenä syrjäisenä paikkakuntana katsottiin sopivan rauhalliseksi seminaaria varten. Seminaarin toiminta alkoi elokuussa 1899 alakansakoulun tiloissa ja siirtyi valmistuneeseen päärakennukseen 1901. Sotien jälkeen mukaan tuli myös miesopettajien koulutus.

Seminaarialue sijaitsee Perspektiivin eli Heinolan maaherranpuiston päässä. 1800–1900-luvun vaihteen tienoilla rakennettuun suojeltuun yliarkkitehti Jac. Ahrenbergin suunnittelemaan rakennuskokonaisuuteen kuuluu päärakennuksen lisäksi johtajan asuinrakennus ja talousrakennuksia. Alueella on lisäksi uudempia rakennuksia, kuten funktionalistinen uusi seminaarirakennus (1939), jonka on suunnitellut rakennushallituksen arkkitehti Selim Savonius, arkkitehti T. Salervon suunnittelema oppilasruokala (1931) ja Bertel Saarnion suunnittelema 1957 valmistunut harjoituskoulu. Kokonaisuuteen kuuluu 1800-luvun loppupuolella rakennettu nykyisin musiikkiopiston käytössä oleva kortteli, jossa alkujaan toimi seminaarin harjoituskoulu. Suunnitelmat vihannestarhoille ja puutarhoille laati puutarhuri M. G. Stenius 1902.

Seminaarin toiminta päättyi, kun opettajankoulutus siirtyi yliopistojen vastuulle. Viimeiset opettajat valmistuivat Heinolasta 1972, jolloin seminaarista oli valmistunut 3&nbsp;554 kansakoulunopettajaa. Sen jälkeen tiloissa toimi 1972–1998 kouluhallituksen kurssikeskus opettajien jatkokoulutusta varten. Kurssikeskukselle valmistui 1979 punatiilinen asuntola. Tiloissa toimi 1998–2010 opetusalan koulutuskeskus Opeko, ja sitten Educode Oy vuoden 2013 alkuun. Sen jälkeen tilat osti kiinalaistaustainen Fin-China Business Center, jonka tarkoituksena oli järjestää terveydenhuollon ammattilaisten koulutusta, mutta toiminta ei käynnistynyt, ja rakennukset jäivät tyhjilleen. Syksyllä 2019 ely-keskus on edellyttänyt, että kylmilleen jätettyihin rakennuksiin tulee lämmitys.

Kouluperinne Heinolan seminaarin alueella jatkuu. Heinolan seminaarin vuonna 1939 valmistuneen uuden päärakennuksen länsipuolella sijainneesta korttelista (Maaherrankatu 13) purettiin 1950-luvulta peräisin ollut Seminaarin koulu. Tilalle rakennettiin vuosina 2019–2021 arkkitehtitoimisto Lahdelma & Mahlamäen suunnittelema uudisrakennus Heinolan lukiolle. Lukio-opetus aloitettiin uudisrakennuksessa syyslukukaudella 2021.

## Lähteet

## Kirjallisuutta
* *Heinolan seminaari 1899–1909*: 10-vuotiskertomus, 1909
* Yrjö Paalanen, Hilkka Ahomäki, Matilda Sirkkola (toim.): *Heinolan seminaari 1899–1949*. Muistojulkaisu. Valistus, 1949
* *Heinolan seminaari 1899–1972*, Heinolan seminaarin seniorit r.y., 1972

## Aiheesta muualla
WireGuard

**WireGuard** on Linuxille kehitetty avoimen lähdekoodin VPN-ohjelmisto. Ohjelman alkuperäinen kehittäjä on Jason A. Donenfeld, joka julkaisi sen kesäkuussa 2016. WireGuardista on myös kehitetty versiot Androidille, macOS:lle, FreeBSD:lle ja OpenBSD:lle.

Etuina muihin toteutuksiin katsotaan olevan:
* huomattavasti yksinkertaisempi toteutus kuin muissa vaihtoehdoissa, mikä helpottaa ohjelmointivirheiden havaitsemista ja korjaamista
* konfigurointi on yksinkertaisempaa
* vahvempia algoritmeja: vanhentuneita ja haavoittuviksi todettuja "teollisuusstandardiksi" muodostuneita algoritmeja ei tueta
* yksinkertaisempi kättely salauksen *versioinnilla*: muissa ratkaisuissa on monen eri tekijän (kuten avaimen pituuden) neuvottelu erikseen
* nopeammat yhteydet, myös nopeampi katkenneen yhteyden palauttaminen

Linus Torvalds on sanonut WireGuardia "taideteokseksi" verrattuna OpenVPN:n ja IPSecin kaltaisiin. OpenVPN on toteutettu käyttäjäavaruudessa, joka vaikuttaa verkkokäytön kuormana. Ytimessä toteutettu IPSec on tehokkaampi kuin OpenVPN, mutta monimutkaisempi.

Yhdysvaltalainen senaattori on kehottanut NIST:iä arvioimaan WireGuardin käyttämiseksi hallinnossa. WireGuardin kehittäjät ovat myös hankkineet ohjelmakoodille ulkopuolisen auditoinnin, joka ei löytänyt haavoittuvuuksia mutta tuotti ehdotuksia. Linux-ytimen versiossa 5.6 julkaistiin WireGuard-tuki.

VPN-palveluita tarjoavan NordVPN:n mukaan WireGuardiin perustuva NordLynx tarjoaa kaksi kertaa suuremmat siirtonopeudet kuin IPSec tai OpenVPN.

## Lähteet

## Aiheesta muualla
* Viralliset sivut 
* WireGuard: Next Generation Kernel Network Tunnel (PDF)
Turansaari

**Turansaari**  on Päijänteen saari Päijät-Hämeessä Asikkalassa.

## Maantietoa
Saari on 680 metriä pitkä, 330 metriä leveä ja sen pinta-ala on 11,4 hehtaaria . Se sijaitsee Asikkalanselän pohjoisosassa Sulunpohjassa Käkisalmen edustalla. Saari kohoaa noin 4 metrin korkeuteen Päijänteestä ja se on metsän peittämä autio saari. Sen luoteispuolella sijaitsee 130 metrin päässä Pulkkilanharjun pohjoisosan niemi. Se on Vihtasensaaren kanssa Sulunpohjan suurimmat saaret. Saaren itä- ja eteläpuolella kulkevat veneväylät Sulunpohjasta etelään ja Käkisalmesta ulos Hinttolanselälle. Saarta ympäröi kaislikkoinen matalikko ja sen länsiosaissa on runsaasti lehtometsää .

## Historiaa
Saari on merkitty nimellä vuoden 1855–1856 Kalmbergin kartastoon  ja samoin on tehty Heinolan seudun taloudellisissa kartoissa vuosilta 1920 ja 1942. Saari on niissä aina autio, mutta vuoden 1942 kartssa saareen on raivattu pelto- tai niittypalsta . Kyseinen niittymaa on merkitty vielä vuoden 1965 peruskarttaan, mutta sitten se on metsittynyt näkyvistä.

## Huomautukset

## Lähteet
Darja Bilodid

**Darja Hennadijivna Bilodid** (, s. 10. lokakuuta 2000) on ukrainalainen judon olympiamitalisti sekä maailman- ja Euroopan-mestari.

Bilodid voitti kadettien (eli 17-vuotiaiden) maailmanmestaruuden 44&nbsp;kg:n sarjassa 2015 sekä Euroopan-mestaruuden 44-kiloisissa 2015 ja 48-kiloisissa 2016. Hän voitti nuorten Euroopan-mestaruuden 48&nbsp;kg:n painoluokassa 2016.

Bilodid voitti Euroopan-mestaruuden 48&nbsp;kg:n sarjassa Varsovassa 2017. Seuraavana vuonna hän voitti saman painoluokan maailmanmestaruuden sekä Bakun MM-kilpailuissa että alle 21-vuotiaiden MM-kisoissa. Vuonna 2019 hän voitti 48-kiloisissa kultaa Minskin Euroopan kisoissa ja Tokion MM-kilpailuissa. Hän saavutti 48-kiloisissa EM-hopeaa Lissabonissa 2021. Vuodelle 2021 siirretyissä Tokion olympialaisissa Bilodid voitti 48&nbsp;kg:n sarjassa pronssia. Taškentin MM-kilpailuissa 2022 hän oli 57-kiloisissa seitsemäs. Hän voitti saman sarjan Euroopan-mestaruuden Zagrebissa 2024.

Bilodid on voittanut seitsemän IJF World Tourin kilpailua sekä sijoittunut kaksi kertaa toiseksi ja kahdeksan kertaa kolmanneksi. Lisäksi hän on voittanut yhden maailmancupin / Continental Open -kilpailun. 

## Lähteet
Heorhi Zantaraja

**Heorhi Malhazovytš Zantaraja** (, , s. 21. lokakuuta 1987 Gali, Abhasia, Georgia) on georgialaissyntyinen judon maailman- ja Euroopan-mestari, joka on edustanut koko kansainvälisen uransa Ukrainaa.

Zantaraja voitti maailmanmestaruuden 60&nbsp;kg:n sarjassa Rotterdamissa 2009 kukistettuaan loppuottelussa japanilaisen Hiroaki Hiraokan. Hän saavutti samassa painoluokassa MM-hopeaa  Tokiossa 2010 ja pronssia Pariisissa 2011. Hän sai 66-kiloisissa MM-pronssia 2013, 2014 ja 2018 sekä sijoittui viidenneksi 2017.  Olympialaisissa hän on karsiutunut ensimmäisen ottelun tappion jälkeen sekä 2012 että 2016

Zantaraja voitti Euroopan-mestaruuden 60&nbsp;kg:n sarjassa Istanbulissa 2011 sekä 66-kiloisissa Varsovassa 2017 ja Minskin Euroopan kisoissa 2019. EM-hopeaa hän saavutti 60&nbsp;kg:n sarjassa Tbilisissä 2009. Lisäksi hän on sijoittunut viidenneksi 60-kiloisissa 2012 ja 66-kiloisissa 2014 sekä seitsemänneksi 60&nbsp;kg:n painoluokassa 2010 ja 66-kiloisissa Euroopan kisoissa 2015. EM-joukkuekilpailussa hän on saavuttanut kultaa 2011 sekä pronssia 2013, 2015 ja 2017.

Zantaraja voitti alle 20-vuotiaiden Euroopan-mestaruuden 60 kg:n sarjassa 2006. Alle 23-vuotiaiden EM-kilpailuissa hän saavutti samassa painoluokassa pronssia 2007 ja 2008.

Zantaraja on voittanut kuusi IJF World Tourin kilpailua sekä sijoittunut kuusi kertaa toiseksi ja kahdeksan kertaa kolmanneksi. Maailmancupeista / Continental Open -kilpailuista hänellä on kaksi voittoa, kaksi kakkossijaa ja kuusi kolmossijaa.

## Lähteet
Harmaasiipifrankoliini

**Harmaasiipifrankoliini** (*Scleroptila afra*) on aitokanoihin kuuluva lintulaji. Lajia tavataan eteläisestä Afrikasta.

## Koko ja ulkonäkö
Harmaasiipifrankoliini voi kasvaa noin 30&ndash;33 cm pitkäksi. Lajin sukupuolet ovat ulkonäöltään samanlaiset. Yleisväritykseltään harmaasiipifrankoliini on harmaan- ja ruskeankirjava. Rinta on hieman punertava, mutta ei yhtä selvästi kuin monilla muilla ruskofrankoliinien suvun lajeilla.

## Levinneisyys ja elinympäristö
Harmaasiipifrankoliinia tavataan Etelä-Afrikasta ja Lesothosta. Linnun elinympäristöä ovat vuoristoiset ruohomaat tyypillisesti 1&nbsp;800&ndash;2&nbsp;800 metrin korkeudella merenpinnasta. Laji elää pesimäaikaan pieninä 3&ndash;8 yksilön ryhminä ja talvisin suurempina parvina. Harmaasiipifrankoliinin ravintoa ovat kasvien juuret, sipulit ja mukulat. Harmaasiipifrankoliinin pesimäkausi kestää elokuulta maaliskuulle.

## Lähteet
Roman Hontjuk

**Roman Volodymyrovytš Hontjuk** (, s. 2. helmikuuta 1984 Nadvirna, Ivano-Frankivskin alue, Ukraina) on ukrainalainen judon olympia- ja MM-mitalisti.

Hontjuk saavutti Ateenan olympialaisissa 2004 hopeaa 81&nbsp;kg:n painoluokassa hävittyään loppuottelussa Kreikan Ilías Iliádisille. Hän saavutti samassa sarjassa pronssia Pekingin olympialaisissa 2008 ja Kairon MM-kilpailuissa 2005. Euroopan joukkuemestaruuskilpailussa hän saavutti kultaa 2011 sekä pronssia 2003 ja 2012.

Hontjuk saavutti nuorten MM-hopeaa 81 kg:n painoluokassa 2002 sekä voitti Euroopan-mestaruuden samassa sarjassa 2001 ja 2002. Hän saavutti kadettien (eli 17-vuotiaiden) EM-pronssia 81-kiloisissa 2000.

Hontjuk voitti kolme maailmancup / Continental Open -kilpailua, sijoittui kolme kertaa toiseksi ja kolme kertaa kolmanneksi. Hän oli kerran toinen IJF World Tourin kilpailussa.

Hontjuk kantoi Ukrainan lippua Lontoon olympialaisten 2012 avajaisissa.

## Lähteet
Jair Silva

**Jair Tavares da Silva** (s. 3. elokuuta 1994, Barra de Santo Antônio, Brasilia) on brasilialainen jalkapalloilija, pelipaikaltaan keskikenttäpelaaja. Tällä hetkellä Silva pelaa romanialaisessa FC Petrolul Ploieștissa.

## Ura
Jair Silva pelasi kotimaassaan Brasiliassa Ituano FC:ssä São Paulon osavaltion mestaruussarjassa.

Jairin pelaajaura Suomessa alkoi, kun hän siirtyi Ituanosta kaudeksi 2016 lainalle Ykkösessä pelanneeseen AC Ouluun. Jair pelasi kaudella 2016 yhteensä 25 Ykkösen ottelua, ja hän teki kauden päätteeksi kahden vuoden jatkosopimuksen AC Oulun kanssa. Jair pelasi kaudella 2017 yhteensä 19 ja kaudella 2018 yhteensä 27 Ykkösen ottelua. Kauden 2018 päätteeksi hänet valittiin Ykkösen parhaaksi keskikenttäpelaajaksi. Jair pelasi kausina 2016–2018 AC Oulussa yhteensä 71 ottelua ja teki niissä kahdeksan maalia.

Jair Silva siirtyi kaudeksi 2019 Veikkausliigassa pelanneeseen Tampereen Ilvekseen. Jair debytoi Veikkausliigassa 7. huhtikuuta 2019 ottelussa KPV–Ilves. Hän pelasi kahdella Ilves-kaudellaan yhteensä 46 liigaottelua. Kauden 2020 jälkeen hän siirtyi mestarijoukkue-HJK:n riveihin.

Huhtikuussa 2021 Silva tuomittiin Oulun käräjäoikeudessa vuonna 2016 tapahtuneesta 12-vuotiaan lapsen seksuaalisesta hyväksikäytöstä seitsemän kuukauden ehdolliseen vankeusrangaistukseen. HJK purki Silvan sopimuksen päättymään välittömästi kuultuaan tuomiosta kesäkuussa 2022.

HJK:n jälkeen Silva solmi kahden vuoden sopimuksen Romanian korkeimmalle sarjatasolle Liga I:een nousseen FC Petrolul Ploieștin kanssa.

## Lähteet

## Aiheesta muualla
* Jair Silva Palloliiton sivuilla
* Jair Silva Veikkausliigan sivuilla
* Jair Silva Soccerwayn sivuilla
War of the Worlds (televisiosarja)

**War of the Worlds** on brittiläis-ranskalainen science fiction draamasarja, jonka on luonut ja käsikirjoittanut Howard Overman. Sarjan ohjaa Gilles Coulier ja Richard Clark. Sarja perustuu H. G. Wellsin samannimiseen romaaniin *[[Maailmojen sota|The War of the Worlds]]*.

## Näyttelijät

## Jaksot
### Ensimmäinen tuotantokausi (2019)

|}

## Lähteet
Energiakaava

**Energiakaava** on kaupungin maankäytön suunnittelussa käytetty kaavoituksen malli, jossa suunnitellaan kaupungin energianjakelua ja toimintaverkkoa. Tämän avulla voidaan suunnitella ja ohjata kaupungin energianjakeluverkostoa.
Ecgberht

**Ecgberht**, myös **Ecgbert** tai **Egbert** (640 tai 645 – 1. heinäkuuta 673) oli Kentin kuningas 664–673. Hän oli Kentin kuninkaan Eorcenberhtin ja tämän vaimon Seaxburgin poika. Ecgberht seurasi isäänsä Eorcenberhtiä valtaistuimella vuonna 664.

Ecgberht murhautti serkkunsa Æthelredin ja Æthelberhtin. Bedan mukaan Ecgberht ja Northumbrian kuningas Oswiu valitsivat Wighardin Canterburyn arkkipiispaksi vuonna 667, mutta tämä kuoli Roomassa ruttoon pian sen jälkeen, kun paavi Vitalianus oli vihkinyt hänet virkaansa. Ecgberht järjesti paavin valitseman uuden arkkipiispan, Theodoros Tarsoslaisen, saapumisen Englantiin vuonna 669. Ecgberht rakennutti myös Chertseyn luostarin ja edisti hopeakolikkojen käyttöönottoa.

## Lähteet
Massimiliano Fuksas

**Massimiliano Fuksas** (s. 9. tammikuuta 1944 Rooma) on italialainen arkkitehti.

## Ura
Fuksasin sukujuuret ovat Liettuassa. Fuksas valmistui arkkitehdiksi Rooman Sapienza-yliopistosta vuonna 1969. Hän oli avannut oman arkkitehtitoimistonsa Roomaan jo 1967; sittemmin Fuksasilla on ollut toimipaikkoja muun muassa Pariisissa, Frankfurt am Mainissa ja Shenzhenissä.

Fuksasin tyyli alkoi muuttua 1990-luvulla yhä kokeilevampaan suuntaan. Hänen merkittäviä töitään ovat muun muassa Vienna Twin Tower Wienissä (1999–2001), Ferrarin pääkonttori ja tutkimuskeskus Maranellossa (2001–2004), Nardini Centro Ricerche e Auditorium Bassano del Grappassa (2002–2004), Fieramilano (2002–2005), Zénith Strasbourg Europe (2003–2008), Armani Store New Yorkissa (2007–2009), kauppakeskus MyZeil Frankfurtissa (2002–2009), Peres Center for Peace Tel  Avivissa (1999–2009) ja Shenzhen Bao’anin kansainvälinen lentoasema (avattu 2013). Fuksasin varhaisempaa tuotantoa edustaa muun muassa Palestra di Paliano (1982).

## Lähteet

## Aiheesta muualla
*Architectuul.com: Massimiliano Fuksas
Luettelo Helsingin metron asemista

**[[Helsingin metro]]** on 43 kilometriä pitkä leveäraiteinen metrojärjestelmä, joka yhdistää Helsingin keskustan itäisiin kaupunginosiin ja länteen, Etelä-Espooseen. Pääkaupunkiseudulla on maailman pohjoisin ja Suomen ainoa metrojärjestelmä.

## Käytössä olevat asemat

Matkustajamäärien lähde:

## Kartta metroasemista

## Katso myös
* Luettelo Helsingin metron taideteoksista

## Lähteet
Louise Weiss

**Louise Weiss** (25. tammikuuta 1893 Arras – 26. toukokuuta 1983 Pariisi) oli ranskalainen journalisti ja poliitikko. Weiss vaikutti vahvasti kotimaassaan ja kansainvälisesti 1920-luvulta aina kuolemaansa saakka. Weiss teki elämäntyönsä rauhan puolesta sekä vaikutti aluksi sanomalehdistön kautta ajaen voimakkaasti naisten äänioikeutta. Weissin näkemyksiin vaikuttivat voimakkaasti hänen kokemuksensa ensimmäisestä maailmansodasta ja hän uskoi vahvasti, että toisen maailmansodan uhka voisi hälvetä naisten äänioikeudella.

Toisen maailmansodan aikana Weiss auttoi pelastamaan tuhansia juutalaisia lapsia sekä liittyi Ranskan vastarintaliikkeeseen. Weiss edisti sodan jälkeen Euroopan roolia kylmän sodan supervaltojen vastapainona. Euroopan parlamentti nimitti Strasbourgin päärakennuksensa Weissin mukaan tämän kuoleman jälkeen tunnustuksena elinikäisestä toiminnasta eurooppalaisten arvojen puolesta.

## Lähteet
1495 Helsinki

**1495 Helsinki** on asteroidivyöhykkeellä sijaitseva asteroidi. Ennen nimeämistä asteroidista käytettiin tunnistetta **1938 SW**.

## Kuvaus
1495 Helsinki on pikkuplaneetta eli päävyöhykkeen asteroidi, jonka löysi tähtitieteilijä Yrjö Väisälä 22. syyskuuta 1938 Turussa, Iso-Heikilässä.

Asteroidi on nimetty Helsingin kaupungin mukaan ja kuuluu Väisälän löytämien suomalaiskaupunkien mukaan nimettyjen asteroidien joukkoon. 

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Uuden Musiikin Kilpailu 2020

**Uuden Musiikin Kilpailu 2020** (**UMK20**) järjestettiin 7. maaliskuuta 2020 Tampereen Mediapoliksessa, ja se oli järjestyksessään yhdeksäs ''Uuden Musiikin Kilpailu''. Kilpailussa valittiin Suomen edustaja vuoden 2020 Eurovision laulukilpailuun Rotterdamiin, Alankomaihin. Kilpailun voitti Aksel Kankaanranta kappaleella "Looking Back".

## Formaatti
Vuoden 2020 *Uuden Musiikin Kilpailun* avoin haku järjestettiin 1.–8. marraskuuta 2019 ja hakemuksia tuli yli 400. Lopulliset kuusi finalistia valitsi asiantuntijoista koostuva raati. Finalistit julkistettiin yleisölle 21. tammikuuta 2020. Voittaja valittiin yleisöäänestyksen ja kansainvälisten raatien yhteistuloksella. Kilpailun juonsivat Krista Siegfrids ja Mikko Silvennoinen sekä Juuso Kallio ja Ville Eerikkilä, jotka toimivat haastattelijoina Green Roomissa. Kansainväliset raadit olivat vuonna 2020 Alankomaat, Bulgaria, Espanja, Iso-Britannia, Ruotsi, Saksa, Venäjä ja Viro.

## Kilpailun kulku
Kilpailun finaali järjestettiin Tampereen Mediapoliksessa lauantaina 7. maaliskuuta 2020. Se lähetettiin suorana lähetyksenä Yle TV1 -kanavalla. Finaalia seurasi keskimäärin 885&nbsp;000 televisionkatsojaa.

### Finaali

## Lähteet
Länsi-Viron vesistöalue

**Länsi-Viron vesistöalue** () on Viron vesistöjen hallintoalue, jonka alle on koottu ne vesistöt, joiden vedet laskevat Itämeren pääaltaaseen. Länsi-Viron vesistöalue jaetaan vielä neljään yksikköön eli alavesistöalueisiin (), joita ovat Läänesaarten alavesistöalue, Matsalun alavesistöalue, Harjun alavesistöalue ja Pärnun alavesistöalue. Raja Itä-Viron vesistöalueeseen kulkee vesistöalueiden valuma-alueiden yläjuoksulla Pandiveren ylängöllä ja alajuoksulla, Pandiveren pohjoispuolella, raja kulkee Valgejõen valuma-alueen itäpuolella. Raja seuraa Pandiveren eteläpuolella kulkien kohti lounasta, missä se kohtaa sekä Peipsijärven alavesistöalueen että Võrtsjärven alavesistöalueen länsirajat. Alavesistöalueista pohjoisin on Harjun alavesistöalue, jonka eteläpuolella sijaitsee Pärnun alavesistöalue, ja molempien länsipuolella sijaitsee Matsalun alavesistöalue. Merialueilla sijaitsevat suurten ja pienten saarien valuma-alueet, jotka muodostavat yhteisen Läänesaarten alavesistöalueen.

Hallinnolliset rajat eivät aina seuraa luonnon muovaavia vesistörajoja. Esimerkiksi Viron Suomenlahden rannikon valuma-alue on jaettu hallinnollisesti puoliksi Länsi-Viron Harjun alavesistöalueen ja Itä-Viron Virun alavesistöalueen kesken. Hallintoalueella sijaitsee 1&nbsp;163 yli hehtaarin kokoista järveä tai lampea.

## Lähteet

## Aiheesta muualla
* Lääne-Eesti vesikond. Ida-Eesti vesikond. Koiva vesikond: veepoliitika raamdirektiivi artikli 5 nõuete täitmine Eestis: vesikondade koondaruanne, 2005
Kalotti (päähine)

**Kalotti** eli *patalakki* on varsinkin katolisten pappien sekä maalauksissa Kalevalan hahmojen käyttämä päänmyötäinen pieni kangaspäähine. Juutalaiset miehet käyttävät vastaavaa päähinettä, jonka nimitys on kipa. Zucchetto (monikossa *zucchetti*, italiaa: pieni kurpitsa) tai *pileolus* on katolisen kirkon latinalaisen papiston sekä eräiden anglikaanisten kirkkojen papiston käyttämä pieni kalotti.
Itä-Viron vesistöalue

**Itä-Viron vesistöalue** () on Viron vesistöjen hallintoalue, jonka alle on koottu ne vesistöt, joiden vedet laskevat Suomenlahteen. Itä-Viron vesistöalue jaetaan vielä kolmeen yksiköön eli alavesistöalueisiin (), joita ovat Virun alavesistöalue, Peipsijärven alavesistöalue ja Võrtsjärven alavesistöalue. Võrtsjärven ja Emäjoen valuma-alueiden vedet laskevat Peipsijärveen, jonka valuma-alueen Viron puoleiset alueet muodostavat Peipsijärven alavesistöalueen. Raja Koivan vesistöalueen välissä kulkee Etelä-Virossa, missä tämä kohtaa Võrtsjärven alavesistöalueen ja Peipsijärven alavesistöalueen etelärajat. Peipsijärven laskujoki Narvanjoki laskee Suomenlahteen Viron ja Venäjän rajalla. Itä-Viron vesistöalueeseen lasketaan mukaan myös joitakin pienempien jokien valuma-alueet Länsi-Viron vesistöalueeseen asti. Vesistöalueiden valuma-alueiden yläjuoksulla vesistöalueiden välinen raja kulkee Pandiveren ylängöllä ja alajuoksulla raja kulkee Loobu jõen valuma-alueen länsipuolella. Raja Länsi-Viron vesistöalueeseen seuraa Pärnun alavesistöalueen itärajaa.

Hallinnolliset rajat eivät aina seuraa luonnon muovaavia vesistörajoja. Esimerkiksi Viron Suomenlahden rannikon valuma-alue on jaettu hallinnollisesti puoliksi Länsi-Viron Harjun alavesistöalueen ja Itä-Viron Virun alavesistöalueen kesken. Hallintoalueella sijaitsee 1&nbsp;873 yli hehtaarin kokoista järveä tai lampea.

## Lähteet

## Aiheesta muualla
* Lääne-Eesti vesikond. Ida-Eesti vesikond. Koiva vesikond: veepoliitika raamdirektiivi artikli 5 nõuete täitmine Eestis: vesikondade koondaruanne, 2005
Koivan vesistöalue

**Koivan vesistöalue** () on Viron vesistöjen hallintoalue, jonka alle on koottu ne vesistöt, joiden vedet laskevat etelään päin Latvian puolelle. Koivan vesistöalue on siten Latvian vesistöjen latva-aluetta, jonka vaikutukset Viron vesistöihin on marginaalinen. Vesistöalueen pohjoisraja seuraa Peipsijärven alavesistöalueen ja Võrtsjärven alavesistöalueen etelärajoja, jotka kuuluvat molemmat Itä-Viron vesistöalueeseen.

Koivan vesistöalue muodostuu Salatsijoen, Gaujan sivujoen Mustjõen ja Väinäjoen sivujoen Pedetsi jõen valuma-alueista, joiden yhteisala on 1&nbsp;580 neliökilometriä. Hallintoalueella sijaitsee 183 yli hehtaarin kokoista järveä tai lampea.

## Lähteet

## Aiheesta muualla
* Lääne-Eesti vesikond. Ida-Eesti vesikond. Koiva vesikond: veepoliitika raamdirektiivi artikli 5 nõuete täitmine Eestis: vesikondade koondaruanne, 2005
Puikkari

**Puikkari** on kalastuksessa käytetty kädensijallinen puikko, jolle kalaverkko kootaan ja jolta se lasketaan.

## Lähteet
Tommi Hyytinen

**Tommi Hyytinen** (s. 1977) on suomalainen käyrätorvensoittaja.

Hyytinen valitsi lapsena instrumentikseen alun perin trumpetin, mutta musiikkiopiston pääsykokeissa lautakunta katsoi käyrätorven hänelle sopivammaksi. Hän opiskeli myöhemmin Sibelius-Akatemiassa, Wienin musiikin ja esittävien taiteiden yliopistossa ja Salzburgin Mozarteumissa. Hän sai musiikin tohtorin arvonsa Sibelius-Akatemiasta vuonna 2009. Hänen tohtorintutkintonsa aiheena oli romantiikan ajan käyrätorvimusiikki, ja hän soitti periodi-instrumentein tohtorintutkintoonsa kuuluneessa konserttisarjassa.

Hyytinen on toiminut käyrätorvensoittajana Radion sinfoniaorkesterissa ja Suomalaisessa barokkiorkesterissa. Hän on myös esiintynyt monien suomalaisten orkesterien solistina ja kamarimuusikkona eri kokoonpanoissa muun muassa lukuisilla festivaaleilla sekä Suomessa että muualla. Hyytinen on kantaesittänyt uusina teoksina muiden muassa Atso Almilan, Tomi Räisäsen ja Kai Niemisen konsertot sekä Matthew Whittallin teoksen *Northlands, Album for horn strings*. Whittallin teoksesta tehty Alba Recordsin *Northlands*-levy tuli valituksi Yleisradion vuoden levyksi vuonna 2017. Levyllä Hyytinen soittaa Nils Schweckendiekin johtaman Radion sinfoniaorkesterin kanssa. Hyytinen on myös tehnyt soololevyjä Pilfink-levymerkillä ja levyttänyt Aleksei Ljubimovin sekä Sirkka-Liisa Kaakinen-Pilchin kanssa Alpha Recordsille Jan Ladislav Dusíkin *Notturnon* viululle, luonnontorvelle ja fortepianolle.

Hyytinen on opettanut Sibelius-Akatemiassa käyrätorven- ja luonnontorvensoittoa. Hän on pitänyt mestarikursseja Hannoverin musiikkiyliopistossa ja Mozarteumissa. Hänellä on lisäksi Pilates-ohjaajan koulutus. Hän kirjoitti käyrätorvensoittajille suunnatun teoksen *Soiton ydin – Soittaminen kehon keskuksesta* (2016) ja muillekin muusikoille suunnatun teoksen *Soiva keho – Uusi metodi muusikoille kehon ja mielen harjoittamiseen* (2018).

## Lähteet
O’Neillin sylinteri

**O’Neillin sylinteri** on avaruusasemakonsepti, jonka yhdysvaltalaisprofessori Gerard O’Neillin esitteli kirjassaan *[[The High Frontier: Human Colonies in Space]]*. O’Neillin teos julkaistiin vuonna 1976 muutamaa vuotta ennen ensimmäisten avaruusasemien laukaisua. Hän visioi avaruuteen perustettavan siirtokunnan, joka rakentuisi suuren sylinterimäisen avaruusaseman sisäpinnalle. O’Neillin sylinterit olisivat pituudeltaan noin 32 kilometriä ja niiden halkaisija olisi noin kahdeksan kilometriä. O’Neillin esittelemä siirtokunta koostuisi kahdesta vastakkaissuuntaisesti pituusakselinsa ympäri pyörivistä sylintereistä. Pyöriminen aikaansaisi sylinterin pinnalla keinotekoisen painovoiman ja vastakkaiset pyörimissuunnat kumoaisivat pyörimissuunnan aiheuttamat gyroskooppiset vaikutukset. Asemalle voitaisiin asuttaa tuhansista miljooniin ihmisiä.

## Aiheesta muualla

*
*Tiilikuusta Spacelabiin – Avaruusasemat kautta aikain – ESA
Joe Morton

**Joe Thomas Morton Jr.** (s. 18. lokakuuta 1947 Harlem, New York) on yhdysvaltalainen näyttelijä.

Morton on näytellyt elokuvissa *[[Muukalainen Harlemissa]]* (1984), *[[Toivon kaupunki]]* (1991), *[[Terminator 2 – Tuomion päivä]]* (1991), *[[Speed – Kuoleman kyydissä]]* (1994), *[[Lone Star (vuoden 1996 elokuva)|Lone Star]]* (1996), *[[Mallioppilas (elokuva)|Mallioppilas]]* (1998), *[[Blues Brothers 2000]]* (1998), *[[Salaisuus pinnan alla]]* (2000), *[[Ali (elokuva)|Ali]]* (2001), *[[Paycheck]]* (2003), *[[Stealth – näkymätön uhka]]* (2005), *[[American Gangster]]* (2007), *[[Batman v Superman: Dawn of Justice]]* (2016), *[[Justice League (elokuva)|Justice League]]* (2017) ja *[[Zack Snyder’s Justice League]]* (2021). Hän on näytellyt Henry Deaconia tieteissarjassa *[[Eureka (televisiosarja)|Eureka]]* (2006–2012).

Morton sai vuonna 2014 parhaan miesvierailijan Primetime Emmy -palkinnon roolistaan draamasarjassa *[[Scandal (televisiosarja)|Scandal]]*.

## Lähteet

## Aiheesta muualla
*
Vuorijärvi (Koutajoen vesistö)

**Vuorijärvi** () on järvi Kantalahden piirissä Murmanskin alueella Venäjällä. Järven pinta-ala on 4.2 km² ja valuma-alueen pinta-ala 107 km². 

## Vesistösuhteet
Järvi kuuluu Koutajoen vesistöön ja sen laskujoki etelässä yhtyy Tuntsajoen sivujokeen Kutsajokeen.

## Historia
Järvi sijaitsee Suomen Toisen maailmansodan jälkeen Neuvostoliitolle luovuttamalla Sallan–Kuusamon alueella ja oli aiemmin osa Sallan kuntaa. Järven rannalla sijaitsi Sallan Vuorijärven kylä.

## Lähteet
Maija Kairamo

**Maija Kairamo** (o.s. **Santaholma**; 3. kesäkuuta 1935 Oulu – 10. kesäkuuta 2023 Helsinki) oli suomalainen arkkitehti, joka työskenteli vuodet 1963–1998 Museovirastossa rakennussuojelun piirissä. Hän kuului urallaan lisäkis Docomomon, Icomosiin ja Suomen Unesco-komiteaan. Jäätyään Museovirastosta eläkkeelle Kairamosta tuli 2000-luvulla Viipurin kaupunginkirjaston restaurointityön keskeisiä henkilöitä. Hän oli kirjaston Suomen restaurointiyhdistyksen pääsihteeri ja oli ominaisuudessa vastaanottamassa muun muassa Europa Nostra -palkintoa. Restaurointityö sai myös World Monuments Fundin Knoll-modernismipalkinnon.

Kairamon puoliso oli vuosina 1956–1973 arkkitehti Erkki Kairamo, ja heillä oli myös yhteinen arkkitehtitoimisto vuosina 1960–1968. He erosivat.

## Lähteet

## Aiheesta muualla

*Maija Kairamon muistokirjoitus Helsingin Sanomissa